stanford-oval/wikipedia huggingface dataset:
סודות הפיכות החצר
עלילה > פרק 6: מות הקיסר הצעיר

נערכות הכנות לנישואיו של הקיסר פיוטר עם יקטרינה דולגורוקאיה. עם זאת, תוכניותיו של דולגורוקי לא נועדו להתגשם: הריבון הצעיר חולה במחלה קטלנית - אבעבועות שחורות.
עלילה > פרק 7: קדימה, אנה!

לאחר מותו של פיוטר השני הצעיר, נוצר משבר שושלתי. המשבר משמש את שמונה חברי מועצת הייעוץ העליונה (הנסיכים לבית גוליצין ולבית דולגורוקי) שהחליטו להציע את אחייניתו של פיוטר הראשון, אנה יוהאנובנה לתפקיד הקיסרית, תוך הגבלת כוחה ולאסור עליה לקחת את בעלה האזרחי ארנסט בירון למוסקבה. אך הברונים אוסטרמן ויאגוז'ינסקי מחליטים למנוע זאת בעזרת סוכניהם ולהבריח אליה את בעלה של אנה.
עלילה > פרק 8: ציד הנסיכה

שנת 1736. הקיסרית אנה יוהאנובנה, שאין לה ילדים, מחליטה להוריש את כס המלוכה לבנה לעתיד של אחייניתה אנה לאופולדובנה, אנטון אולריך, דוכס בראונשווייג. אנה לאופולדובנה לא אוהבת את החתן, מה שהרוזן פיוטר בירון והשליח הסקסוני מוריץ מחליטים לנצל ומתחילים במצוד אחר הנסיכה.
צוות השחקנים

ניקולאי קראצ'נצוב - פיוטר הראשון
נטליה יגורובה - יקטרינה הראשונה / הקיסרית אנה (פרק 8)
סרגיי שאקורוב - אלכסנדר מנשיקוב
דמיטרי ורקיינקו - פיוטר השני
איוואן סיניצין - פיוטר השני בילדותו
מיכאיל ממייב - אלכסנדר בוטורלין
נינה רוסלאנובנה - אנה, טרם עלותה לכס הקיסרות
אינה צ'וריקובה- אנה, לאחר עלייתה לשלטון
יקטרינה ניקיטינה - יליזבטה פטרובנה
אירינה לאצ'ינה - אנה פטרובנה
ליודמילה זאייצבה - יקטרינה יוהאנובנה
נטליה פטייבה - דאריה מנשיקובה
מרינה מאיקו - מריה מנשיקובה
גריגורי אנאשקין - מנשיקוב הצעיר
הערות שוליים

↑  Светлана Дружинина: «Мы сделали всё возможное, чтобы картина состоялась» // Proficinema
↑  Курукин И. В., Эпоха «дворских бурь». Очерки политической истории послепетровской России, НРИИ
סברינה ספלמן

| --- | --- |

סברינה ספלמן, באיורו של דן דה קרלו
 הוצאה לאור:  ארצ'י קומיקס
 הופעה ראשונה:  Archie's Mad House #22 (אוקטובר 1962)
 יוצרים:  ג'ורג' גלאדיר דן דה קרלו
 גילום הדמות:  מליסה ג'ואן הארט (1996–2003) קירנן שיפקה ומקנה גרייס (2018–2020)
 דיבוב:  ג'יין ווב (1968-1976) מליסה ג'ואן הארט (1998) אמילי הארט (1999–2000) בריט מקיליפ (2003–2004) אשלי טיסדייל (2013–2014)
 מידע
 כינויים:  סברינה המכשפה הצעירה
 גיל:  16
 תאריך לידה:  31 באוקטובר 1951
 גזע:  חצי בת תמותה-חצי מכשפה
 מין:  נקבה
 מקצוע:  כתב, תלמיד, witch in a work of fiction
 מומחיות:  רקיחת שיקויים הטלת לחשים
 כוחות:  כישוף
 אזרחות:  ארצות הברית 
 דמויות קשורות
 משפחה:  זלדה ספלמן (דודה) הילדה ספלמן (דודה) אדוארד ספלמן (אבא) דיאנה סוייר-ספלמן (אמא) אמברוז ספלמן (בן דוד) אזמרלדה ספלמן (בת דודה)
 אויבים:  מאדאם שטן
 
סברינה ויקטוריה ספלמן (באנגלית: Sabrina Victoria Spellman) היא דמות בדיונית שנוצרה על ידי ג'ורג' גלאדיר והאמן דן דה קרלו, והופיעה לראשונה בחוברת Archie's Mad House #22, מבית היוצר של ארצ'י קומיקס. הפופולריות לה הדמות זכתה הביאה לכך שקיבלה סדרת קומיקס משלה ביקום של "ארצ'י קומיקס" - Sabrina the Teenage Witch - בה היא מככבת בתפקיד ראשי.
יצירה

סברינה המכשפה הצעירה הופיעה לראשונה בחוברת Archie's Madhouse #22 (שמוכר יותר כ-Archie's Mad House), שפורסמה באוקטובר 1962. דמותה של סברינה נוצרה לראשונה על ידי הכותב ג'ורג' גלאדיר והאמן דן דה קרלו עבור סיפור ראשי באנתלוגיית הומור שנכתב עבור "ארצ'י קומיקס", ובסופו של דבר הפכה לאחת הדמויות המרכזיות והפופולריות ביותר ב"ארצ'י קומיקס", וכמו כן זכתה לעיבודים רבים; בהם סדרות אנימציה וסיטקום יומיומי. בשנת 2007, גלאדיר נזכר בדרך בה סברינה נוצרה:
אני חושב ששנינו ראינו את זה כדמות של פעם אחת והופתענו כאשר המעריצים ביקשו יותר, והמשכנו לעשות את סיפורי סברינה עוד ועוד ב-Mad House עד לשנת 1969 כשנדהמנו לשמוע שהיא תהפוך ל[סדרת טלוויזיה] מונפשת. בנוגע לשמה של סברינה, החלטתי לקרוא לה על שם אישה שזכרתי מימי התיכון שלי... שהייתה פעילה מאוד בענייני בית הספר, ושלחה את חלקנו להתראיין עם אנשים בולטים בתקשורת. נוסף על כך, לשמה של האישה היה צלצול ניו אינגלנדי, ואחרי כמה שנים נזכרתי ששמה של האישה לא היה סברינה, אלא דווקא סברה הולברוק.
ביוגרפיה בדיונית

במקור, סברינה נוצרה על ידי שתי דודותיה, הילדה וזלדה ספלמן, מתוך שיקוי קסמים שהשתבש. עם זאת, בסדרת הסיטקום "סברינה המכשפה הצעירה" משנת 1996, הוסבר כי סברינה היא "חצי מכשפה" (מכיוון שאמה, דיאנה סוייר, היא אישה רגילה לכל דבר, או "בת תמותה" בלשון המכשפות, בעוד שאביה, אדוארד ספלמן, הוא מכשף). אלמנט זה המציג את דמותה של סברינה כבת תערובת - חצי מכשפה וחצי בת תמותה - נשמר מאז בעיבודים הבאים שנעשו לדמותה. לאורך הופעותיה בקומיקס, סברינה מתגוררת עם הילדה וזלדה (ומכשפות בעצמן) בגרינדייל, עיירה קטנה וטיפוסית הנמצאת סמוך לריברדייל, ביתם של ארצ'י אנדרוז וחבריו - ג'אגהד ג'ונס, בטי קופר וורוניקה לודג', בעוד אביה אינו נמצא בתמונה. הסיטקום משנת 1996 גם נתנה לסברינה ולדודותיה את שם המשפחה "ספלמן". בנוסף, שלוש הנשים חיות יחד עם חתול המחמד המשפחתי, סיילם סאברהאגן, שבקומיקס המקורי היה חתול טיפוסי שלא דיבר, אך הסיטקום נתן לו את היכולת לדבר והרחיב את הרקע לדמותו, במהלכה מתגלה כי בעברו סיילם היה מכשף שקולל לצורת חתול כעונש על ניסיונותיו לכונן שליטה עולמית.
רוב הרפתקאותיה של סברינה בקומיקס נובעים בעיקר בשל ניסיונותיה להשתמש בכוחותיה בחשאי כדי לעזור לחבריה בני התמותה - זאת מכיוון שמכשפות לרוב אינן מורשות לספר לבני תמותה מסביבן על יכולותיהן או על קיומן כמכשפות - או בשל התמודדותיה מול סיטואציות יומיומיות הפוקדות את גיל ההתבגרות. תמה חוזרת בעלילותיה של סברינה הוא חינוכה לשליטה ושימוש נכון בכוחותיה, בין אם באמצעות דודותיה או באמצעות טיולים לממד קסום, שהוא ביתם של יצורים קסומים ומיתולוגיים שונים, כולל מכשפות אחרות. לאורך ההיסטוריה של סברינה בקומיקס וחוצה לו, ניתנו שמות שונים לממד הזה; סדרת קומיקס בכיכובה מאמצע שנות ה-2000, התייחס אל הממד הזה כאל "עולם הקסם", בעוד שבסיטקום, הממד מכונה "הממלכה האחרת".
בכל העיבודים בהם דמותה של סברינה מופיעה, בן זוגה העיקרי של סברינה הוא הארווי קינקל, בן תמותה והתלמיד הפופולרי ביותר בתיכון בקסטר, בו השניים לומדים. בדומה לשאר בני תמותה האחרים הנמצאים בחייה של סברינה, גם הארווי אינו מודע לכך שחברתו היא מכשפה; ועם זאת, בהרפתקאותיה המצמררות של סברינה ובעיבודו הטלוויזיוני, הארווי מגלה על כך שסברינה היא מכשפה, והדבר עולה להם ביחסיהם.
גרסאות אלטרנטיביות > אחרי המוות עם ארצ'י

דמותה של סברינה ספלמן מופיעה בחוברת הראשונה של אחרי המוות עם ארצ'י, במהלכו היא משיבה לתחייה את כלבו האהוב של ג'אגהד, הוט דוג, אך שלא ביודיעין מתחילה אפוקליפסת זומבים בריברדייל. סברינה מופיעה שוב בחוברת השישית, במהלכו היא נאלצת להפוך לכלתו של קת'ולהו, ישות עתיקת יומין.
גרסאות אלטרנטיביות > ארצ'י נגד הטורף

באירוע הקרוס-אובר ארצ'י נגד הטורף, בטי וורוניקה מגיעות אל ביתה של סברינה בבקשת סיוע באיתור רוצחו של פופ (שלמעשה נרצח על ידי הטורף) באמצעות סכין הקשור לרצח שבטי מצאה בחופשת האביב של החבורה. כאשר סברינה מנסה לבצע את לחש האיתור, הטורף מזנק לתוך ביתה ורוצח אותה ואת סיילם. מאוחר יותר, כשהמשטרה באה לסקור את זירת הרצח, הבית נעלם והמשטרה הופכת לקבוצת עזים.
גרסאות אלטרנטיביות > הרפתקאותיה המצמררות של סברינה

עלילתה של הרפתקאותיה המצמררות של סברינה מתמקדת ומעבדת מחדש את חייה של סברינה ספלמן כמכשפה מתבגרת באמצע שנות ה-60, כשהיא חיה בגרינדייל, עיירה הסמוכה לריברדייל, והופכת שלא מודע לפיון בתוכנית הנקמה של מאדאם שטן, לשעבר מאהבתו של אדוארד ספלמן, במשפחתה ובכנס המכשפות אליה משפחתה משתייכת. הרפתקאותיה המצמררות של סברינה האיר מחדש את חייה של סברינה באור אפל ובוגר יותר וכמו כן כלל תכנים "בוגרים" יותר, כולל קניבליזם, מיניות וסגידה לשטן.
אזכור במדיות אחרות > אנימציה

דמותה של סברינה הופיעה לראשונה בסדרות האנימציה "ארצ'י/סברינה וחבריהם החדשים" ו"בית הכיופים של ארצ'י", ששודרו בשנת 1969, בהפקתם של "Filmation" כאשר בבית היא למדה קסמים. בשנת 1970, חברת ההפקות "Filmation" הפיקה לדמותה סדרת אנימציה משלה שנקראה "סברינה המכשפה הצעירה" ו"חבילת ההפתעה של ארצ'י וסברינה". בארבעת הסדרות, כמו בסיפור המקור שלה בקומיקס, סברינה נוצרה בשוגג על ידי הילדה וזלדה ספלמן מתוך שיקוי קסם לאחר שנוסף אליו בטעות דברים המאפיינים בנות נוער טיפוסיות. בסדרות עצמן סברינה שוברת לעיתים את הקיר הרביעי וכמו כן, יכולות הקסם שלה נובעות, בדרך כלל, ממשיכה בתנוך האוזן שלה. כמו כן במהלך הסדרה הייתה בשתי מערכות זוגיות, הראשונה של הארווי ובשנייה עם רג'י (שחשד בה בתחילה שהיא מכשפה). כמו כן, בסדרות הופיעו דודנה אמברוז (כבעל חנות קסמים) וכמו כן הופיעו קרובי משפחה אחרים שלה כמו חבורת המפלצות שכללה בין היתר: ערפד, המפלצת של פרנקנשטיין, מומיה ואיש זאב. בארבעת הסדרות, דמותה של סברינה המכשפה הצעירה דובבה על ידי ג'יין ווב.
גרסתה בת ה-12 של סברינה ספלמן הופיעה בסדרת האנימציה "סברינה המכשפה הצעירה" ששודרה בין השנים 1999–2000. הסדרה שווקה כסדרת ספין אוף של סדרת הלייב אקשן והשאילה ממנה אלמנטים מסוימים, אך שלא כמו בסדרת הלייב אקשן, בעיבוד זה, סברינה מודעת לעובדת היותה מכשפה עוד לפני יום הולדתה השש עשרה. לאחר סדרה זו, הופק סרט טלוויזיה "סברינה: חברות לנצח" (2002) וסדרת המשך "עולמה הסודי של סברינה" (2003-2004).
בשנת 2012, הופקה סדרת אנימציה נוספת בשם "סברינה: סודות של מכשפה בתיכון", המתמקדת מחדש בחייה של סברינה ספלמן בעודה מנסה להתגבר על מכשולי התיכון וגיל ההתבגרות במקביל להסתרת עובדת היותה מכשפה. בעיבוד זה, דמותה של סברינה דובבה במקור על ידי אשלי טיסדייל ובעברית על ידי אלונה אלכסנדר.
אזכור במדיות אחרות > לייב אקשן

בשנת 1996, הופק סרט לייב אקשן בשם "סברינה המכשפה הצעירה" ששודר בערוץ Showtime, בכיכובה של מליסה ג'ואן הארט. הסרט הוביל להפקת סדרת טלוויזיה באותו השם שהופקה ושודרה באותה שנה בערוץ ABC, ששודרה במשך שבע עונות עד לשנת 2003. ביום הולדתה השש עשרה, סברינה מגלה כי היא חצי מכשפה (דרך אביה) ושיש לה כוחות קסם. במקביל, סברינה גם מגלה ששתי דודותיה הן מכשפות עצמן, ושחתול המחמד שלהן הוא למעשה מכשף שקולל לצורת חתול מדבר כעונש על ניסיונותיו לכונן שליטה עולמית. סדרת הטלוויזיה מתארת את התבגרותה של סברינה, הן כמכשפה והן כנערה נורמלית הלומדת ומבלה עם חבריה, תחילה בתיכון ווסטברידג' ואז בקולג' אדמס, והציבה אותה במרכז שלל סיטואציות משעשעות ובעיות שנגרמו לה ולחבריה ומשפחתה כתוצאה משימוש לא נכון בכוחותיה. לסדרה הופקו שני סרטי המשך: "סברינה נוסעת לרומא", במהלכו סברינה, מלווה בסיילם, נוסעת לרומא שבאיטליה כדי לגלות את סוד התליון העתיק המסתורי ולהציל דודה נוספת שלה, סופיה. במהלך שהותה ברומא, סברינה מתיידדת עם גוון, מכשפה בריטית חסרת ניסיון שעוזרת לה לפתור את סוד התליון העתיק; ו"סברינה מתחת למים", במהלכו סברינה וגוון יוצאות לחופשה בשונית המחסום הגדולה באוסטרליה אך נקלעות למזימה של ביולוגים ימיים המערבת את זיהום מי השונית ומנסות להציל מושבה נסתרת של בני ים. לאורך כל הסרטים והסדרה, סברינה ניהלה קשרים רומנטיים רבים, אך בולט במיוחד הוא הקשר הרומנטי של סברינה עם הארווי קינקל, בן תמותה ובן זוגה הראשון של סברינה מהתיכון, שניהל איתה לאורך הסדרה קשר רומנטי חוזר ונשנה שנקטע מספר פעמים, אך בסיום הסדרה, השניים שבים לנהל קשר רומנטי, לתמיד הפעם, לאחר שסברינה מחליטה לעזוב את חתונתה עם אהרון ג'ייקובס למענו.
בספטמבר 2017, הוכרז כי דמותה של סברינה תחזור לטלוויזיה בסדרת לייב אקשן שתהווה ספין-אוף עבור הסדרה "ריברדייל" שמשודרת ברשת The CW. לפני ההכרזה על סדרת הספין-אוף, היו שמועות שדמותה של סברינה תופיע ב"ריברדייל" בהופעת אורח, על מנת לסלול ולבסס את דרכה בסדרה משלה. ב-1 בדצמבר 2017, האתר "Deadline" דיווח כי הסדרה נקנתה על ידי נטפליקס, שהזמינה לה שתי עונות, ושהיא תעלה לשידור לראשונה בלוח השידורים של 2018-2019. הסדרה, שנקראה "הרפתקאותיה המצמררות של סברינה", עיבדה מחדש את סיפור המקור ואת הרפתקאותיה של סברינה המכשפה הצעירה והציגה אותם באור אפל ונועז יותר מהעיבודים האחרים שנעשו לה עד כה, על בסיס סדרת הקומיקס האפלה באותו השם. בינואר 2018, הוכרז שהשחקנית קירנן שיפקה לוהקה לדמותה של סברינה ספלמן. בפרק הספיישל המיוחד שנעשה לרגל חג המולד, דמותה הצעירה של סברינה מגולמת על ידי מקנה גרייס. בנוסף, נודע שלא מתוכנן פרק קרוס-אובר של הסדרה עם סדרת המקור שלה; ועם זאת, בין הפרקים מופיעים רפרנסים שונים הן לסדרת המקור והן ל"ארצ'י קומיקס". בעיבוד הנוכחי, סברינה היא בתם של המכשף והכהן הגדול של כנסיית הלילה, אדוארד ספלמן, ושל דיאנה סוייר-ספלמן; שמתו לכאורה בהתרסקות מטוס ומאז היא מגודלת ומחונכת לצדו של בן דודה, אמברוז, על ידי דודותיה, זלדה והילדה ספלמן.
הערות שוליים

↑  Chilling Adventures of Sabrina #1, October 2014
↑  Sabrina the Teenage Witch (volume 1) #2, July 1971
↑  Gladir (w), Parent, Dagger (a). "Mall Mania" Laughv2, 17 (October 1989), ISSN 0023-8945
↑  Chilling Adventures of Sabrina #5, May 2016
↑  Archive of McQuarrie, Jim, "Archie's Mad House No. 22", "Oddball Comics" (column) #1153, April 1, 2007. Original page
↑  Donald D. Markstein. "Don Markstein's Toonopedia: Sabrina the Teenage Witch".
↑  Sabrina the Teenage Witch (volume 3) #58-100, 2004-2009
↑  Archie Giant Series Magazine #544 October 1984
↑  he Encyclopedia of Super Heroes 1985 Page 249. ISBN 978-0816011681. Publisher: Facts on File.
↑  Sachs, Mark (2003-01-31). "'Sabrina' still casts a spell over young fans". LA Times. Retrieved 2010-09-03.
↑  Lucas, Michael P. (1999-09-24). "It's a Magic Sister Act for Harts : Television * Melissa will be an older, more mature 'Sabrina, the Teenage Witch,' while younger sibling Emily is the voice on the animated series". LA Times. Retrieved 2010-09-03.
↑  Takács, Tibor (1996-04-07), Sabrina the Teenage Witch, Melissa Joan Hart, Sherry Miller, Charlene Fernetz, retrieved 2017-09-22
↑  Stanhope, Kate (September 20, 2017). "'Riverdale' Companion Series 'The Chilling Adventures of Sabrina' In the Works at The CW". HollywoodReporter. Retrieved December 2, 2017.
↑  Whitbrook, James. "A Seriously Satanic Sabrina the Teenage Witch TV Series Is Coming to the CW". io9. Retrieved 2017-09-22.
↑  Andreeva, Nellie (December 1, 2017). "Sabrina The Teenage Witch Series Picked Up By Netflix With 2-Season Order". Deadline. Retrieved December 2,2017.
↑  Gelman, Vlada (December 1, 2017). "The CW's Sabrina Series Moves to Netflix With Two-Season Order". TVline. Retrieved December 2, 2017.
↑  Petski, Denise. "Kiernan Shipka To Star In Netflix's Sabrina The Teenage Witch Series". Deadline. Retrieved January 5, 2018.
↑  Ramos, Dino-Ray. "‘Chilling Adventures Of Sabrina’: Mckenna Grace To Guest Star, Alexis Denisof & Jedidiah Goodacre Set For Recurring Roles". Deadline.
↑  Getz, Dana (January 17, 2017). "Netflix's Sabrina TV Show Has No Plans Yet to Crossover With Riverdale". Screenrant. Retrieved January 18, 2017.
| --- | --- |
בקרת זהויות :  LCCN: nb2017015616   WorldCat (עם LCCN): nb2017-015616 
עטיפה לחוברת Chilling Adventures of Sabrina #2, המציגה את משפחת ספלמן (משמאל לימין): זלדה, סברינה, הילדה ואמברוז; ומעליהם: אדוארד ודיאנה ספלמן.
דמותה של סברינה ספלמן בגילומה של קירנן שיפקה.
עונת 1918 בסדרה השוודית

| --- | --- |
שוודיה
 כינוי:  Svenska Serien
 תחום:  כדורגל
 מדינות:  שוודיה
 קבוצות:  4
 תקופת הפעילות:  1910–1924 (כ־14 שנים)
 אלופה נוכחית:  גטבורג
 אלופה אחרונה:  גטבורג
 מירב הזכיות:  גטבורג (6)
 מפעל מקביל:  טורניר גביע שוודיה (SM)
 1916/1917 → ← 1919
עונת 1918 בסדרה השוודית הייתה עונת הכדורגל השמינית בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנת 1918. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות. עונת 1918 הייתה העונה הראשונה שהתקיימה רק במסגרת משחקי אביב (אפריל - נובמבר 1918).
"זוכת הסדרה" (Seriemästare) הייתה גטבורג, בפעם השישית ברציפות. בעונה זו התדרדרה ההתקדמות של ליגת הכדורגל השוודי, כאשר רק ארבע קבוצות נרשמו לליגה, שתיים מסטוקהולם ושתיים מגטבורג. על פי הנאמר באתר האינטרנט של AIK סולנה, הסיבה לכך היא היותה של 1918 השנה האחרונה במלחמת העולם הראשונה.
הקבוצות המשתתפות

| מועדון | עיר/מחוז | עונה קודמת | עונה ראשונה בליגה | משחקת בליגה מאז |
| --- | --- | --- | --- | --- |
| AIK סולנה | סטוקהולם, מחוז סטוקהולם | מקום 3 | 1910 | 1910 |
| יורגודן | סטוקהולם, מחוז סטוקהולם | מקום 5 | 1911-1912 | 1911-1912 |
| גטבורג | גטבורג, מחוז גטבורג-ובוהוס | מנצחת - מקום 1 | 1910 | 1910 |
| ארגריטה | גטבורג, מחוז גטבורג-ובוהוס | מקום 2 | 1910 | 1910 |
טבלאות > טבלת הליגה

| מקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ‏1 | גטבורג | ‏6 | ‏5 | ‏1 | ‏0 | ‏21 | ‏4 | ‏+17 | ‏11 |  |  |  |  |  |  |  |  |  |  |  |  |  |  |  |  |  |  |  |  |  |
| 2 | ארגריטה | 6 | 3 | 2 | 1 | 13 | 4 | +9 | 8 |  |  |  |  |  |  |  |  |  |  |  |  |  |  |  |  |  |  |  |  |  |
| 3 | AIK סולנה | 6 | 1 | 1 | 4 | 7 | 17 | -10 | 3 |  |  |  |  |  |  |  |  |  |  |  |  |  |  |  |  |  |  |  |  |  |
| 4 | יורגודן | 6 | 0 | 2 | 4 | 3 | 19 | -16 | 2 |  |  |  |  |  |  |  |  |  |  |  |  |  |  |  |  |  |  |  |  |  |
מקור: אתר AIK סולנה 
| מיקום | תוצאה |
| --- | --- |
‏מקום ראשון: הזוכה בסדרה השוודית (Seriemästare)
טבלאות > לוח תוצאות המשחקים

| ↓ בית / חוץ ← | AIK | DIF | IFKG | ÖIS |
| --- | --- | --- | --- | --- |
| AIK סולנה |  | ‏0-2 ‏31/5/18 | ‏5-2 ‏30/6/18 | ‏5-1 ‏15/9/18 |
| DIF יורגודן | ‏2-2 ‏10/10/18 |  |  |  |
| IFKG גטבורג | ‏0-2 ‏21/4/18 |  |  |  |
| ÖIS ארגריטה | ‏0-3 ‏8/9/18 |  |  |  |
הערות שוליים

1 2  משחקי AIK מהאתר של הקבוצה (בשוודית)
עונת 1964/1965 בסרייה א'

| --- | --- |
תמונה קבוצתית של אינטר, אלופת הליגה
תמונה קבוצתית של אינטר, אלופת הליגה
 תקופת התחרות:  13 בספטמבר 1964 – 6 ביוני 1965 (267 ימים)
 מספר משתתפות:  18
 הזוכה:  אינטר
 מספר משחקים:  306
 מספר שערים:  649 (2.12 בממוצע למשחק)
 מלך השערים:  17 - סנדרו מאצולה אינטר   אלברטו אורלנדו רומא
 → 1963/19641965/1966 ←
עונת 1964/1965 בסרייה א' הייתה העונה ה-63 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-13 בספטמבר 1964 והסתיימו ב-6 ביוני 1965.
בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
וארזה, קליארי ופוג'ה היו הקבוצות שעלו מהליגה השנייה.
אינטר זכתה באליפות בפעם התשיעית בתולדות המועדון.
בסיום העונה לליגת משנה ירדו גנואה, מסינה ומנטובה. במקום הקבוצות שירדו לסרייה א' העפילו ברשה, נאפולי וספא"ל.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1. | אינטר  | 34 | 22 | 10 | 2 | 68 | 29 | 39 | 54 | זכייה בליגה   העפלה לגביע אירופה לאלופות |
| 2. | מילאן | 34 | 21 | 9 | 4 | 52 | 23 | 29 | 51 | העפלה לגביע ערי הירידים |
| 3. | טורינו | 34 | 16 | 12 | 6 | 48 | 27 | 21 | 44 | העפלה לגביע ערי הירידים |
| 4. | יובנטוס | 34 | 15 | 11 | 8 | 43 | 24 | 19 | 41 | זכייה בגביע איטליה  העפלה לגביע אירופה למחזיקות גביע |
| 5. | פיורנטינה | 34 | 16 | 9 | 9 | 52 | 37 | 15 | 41 | העפלה לגביע ערי הירידים |
| 6. | בולוניה | 34 | 11 | 12 | 11 | 43 | 42 | 2 | 34 |  |
| 7. | קליארי | 34 | 13 | 8 | 13 | 33 | 35 | 2- | 34 |  |
| 8. | קטניה | 34 | 12 | 8 | 14 | 46 | 51 | 5- | 32 |  |
| 9. | פוג'ה | 34 | 10 | 11 | 13 | 26 | 30 | 4- | 31 |  |
| 10. | רומא | 34 | 8 | 15 | 11 | 29 | 35 | 6- | 31 | העפלה לגביע ערי הירידים |
| 11. | וארזה | 34 | 8 | 14 | 12 | 28 | 37 | 9- | 30 |  |
| 12. | ויצ'נצה | 34 | 10 | 10 | 14 | 33 | 44 | 11- | 30 |  |
| 13. | אטאלנטה | 34 | 7 | 16 | 11 | 19 | 28 | 9- | 30 |  |
| 14. | סמפדוריה | 34 | 9 | 11 | 14 | 19 | 30 | 11- | 29 |  |
| 15. | לאציו | 34 | 8 | 13 | 13 | 25 | 38 | 13- | 29 |  |
| 16. | גנואה | 34 | 8 | 12 | 14 | 30 | 46 | 16- | 28 | ירדה ליגה |
| 17. | מסינה | 34 | 7 | 8 | 19 | 26 | 44 | 18- | 22 | ירדה ליגה |
| 18. | מנטובה | 34 | 7 | 7 | 20 | 20 | 40 | 20- | 21 | ירדה ליגה |
כדורגלנים מצטיינים

סנדרו מאצולה אינטר ואלברטו אורלנדו רומא כבשו 17 שערים וזכו בתואר מלך השערים.
סיטרואן C15

| --- | --- |

סיטרואן C15 גרסת Familiale שנת 1991
 מאפיינים כלליים
 יצרן:  סיטרואן
 שנות ייצור:  1984–2005
 הרכבה:  צרפת צרפת  ספרד ספרד  פורטוגל פורטוגל
 מודל קודם:  סיטרואן Acadiane
 מודל אחריו:  סיטרואן ברלינגו
 חברת אם:  Citroën
 סיווג:  מכונית מסחרית
 אורך:  3,995 מ"מ
 רוחב:  1,636מ"מ
 גובה:  1,806 מ"מ
 משקל:  600-760 ק"ג
 בסיס גלגלים:  2,740 מ"מ
 מפרט טכני
 מנוע:  4 צילינדרים, קירור מים, 954 סמ"ק המפיק 33 כ"ס ו- 44 כ"ס, (1984-1997), 1,124 סמ"ק, המפיק 48 כ"ס ו- 60 כ"ס,  1,360 סמ"ק המפיק 44 כ"ס ו- 59 כ"ס,  מנוע דיזל 1,769 סמ"ק המפיק 60 כ"ס (1985–2000), מנוע טורבו-דיזל 1,868 סמ"ק (2001–2005)
 הילוכים:  תמסורת ידנית - 4 מהירויות (במנועי 954 סמ"ק), תמסורת ידנית - 5 מהירויות
 קשר:  סיטרואן ויזה
סיטרואן C15 (בצרפתית: Citroën C15) הוא דגם של מסחרית (ואן קטן) מתוצרת יצרנית הרכב הצרפתית סיטרואן אשר יוצר בין השנים 1984–2005.
דגם ה"סיטרואן C15" התבסס על דגם ה-סיטרואן ויזה. יוצרו 1,181,471 יחידות.
השם מתייחס למשקל ה-1,500 הק"ג של המכונית (ברוטו).
דגמים

(לכל הדגמים 2 דלתות אחוריות הנפתחות לצד ימין וצד שמאל)
ואן משפחתי 2 דלתות צד - ( Citroën C15 Familiale ), (2 חלונות צד בנוסף לחלון הצד של הנהג, ומושב אחורי)
ואן 2 דלתות צד - (1 חלון צד בנוסף לחלון הצד של הנהג, ומושב אחורי)
ואן 4 דלתות צד - (1 חלון צד בנוסף לחלון הצד של הנהג, מושב אחורי + דלת נוספת בצד, סך הכל 4 דלתות צד)
ואן סגור 2 דלתות צד - (חלון צד 1 (נהג), חלק אחורי ריק)
ואן גרסת SUV - עוצב ב-1986, על ידי המעצב השווייצרי Franco Sbarro בגרסת 7 מקומות, עם מנוע סיטרואן ויזה  GTi המפיק 115 כ"ס
תמונות

סיטרואן C15 D, שנת 1997
סיטרואן C15 גרסת Familiale, שנת 1991
סיטרואן C15, מנוע 1,100 שנת 1996
סיטרואן C15 D, שנת 1997
סיטרואן C15 דיזל, שנת 1999
סיטרואן C15 גרסת 4 דלתות
סיטרואן C15
סיטרואן C15 דיזל, שנת 1994
סיטרואן C15 גרסת Romahome, שנת 1988
סיטרואן C15, דיזל, שנת 1990
ראו גם

סיטרואן
סיטרואן ויזה
סיטרואן H ואן
סקוט גאלוויי

| --- | --- |

סקוט גאלוויי, 2022
 לידה:  3 בנובמבר 1964 (בן 59) 
 מדינה:  ארצות הברית 
 מקום מגורים:  ניו יורק 
 השכלה:  בית הספר האאס לעסקים  אוניברסיטת קליפורניה בלוס אנג'לס 
 מעסיק:  בית הספר למנהל עסקים באוניברסיטת ניו יורק 
 www.profgalloway.com
 
סקוט גאלוויי (באנגלית: Scott Galloway; נולד ב-3 בנובמבר 1964) הוא פרופסור לשיווק בבית הספר למנהל עסקים באוניברסיטת ניו יורק, מרצה, סופר, מנחה פודקאסט ויזם אמריקאי.
ראשית חייו

גאלוויי נולד וגדל בלוס אנג'לס שבמדינת קליפורניה. אביו היה מהגר סקוטי שעבד כמנהל מכירות. אמו, אשר הייתה מהגרת יהודייה מלונדון, עבדה כמזכירה.
גאלוויי למד כלכלה באוניברסיטת קליפורניה בלוס אנג'לס וסיים את לימודי התואר ראשון ב-1987. כמו כן גאלוויי למד בבית הספר למנהל עסקים באוניברסיטת קליפורניה בברקלי וסיים את לימודיו במוסד ב-1992.
קריירה

לאחר שסיים את לימודיו באוניברסיטת קליפורניה בלוס אנג'לס ב-1987 החל גאלוויי לעבוד כאנליסט במורגן סטנלי.
בשנת 1992 הקים את חברת הייעוץ Prophet למותגים ושיווק. בשנת 1997 הקים את אתר המסחר האלקטרוני RedEnvelope המתמחה במתנות ייחודיות מותאמות אישית. בשנת 2005 ייסד את חברת המודיעין הדיגיטלי L2 Inc,‏ אשר נרכשה על ידי חברת גרטנר וחברת פיירבראנד במרץ 2017 תמורת 155 מיליון דולרים. בשנת ייסד גם את קרן הגידור Firebrand Partners שהשקיעה מעל מיליארד דולרים בחברות צרכנים ומדיה שונות בארצות הברית. בשנת 2019, הקים גאלוויי את סטארט-אפ החינוך המקוון Section4.
בשנת 1999 נכלל גאלוויי ברשימת "המנהיגים העולמיים של המחר" של הפורום הכלכלי העולמי אשר כללה את 100 האנשים מתחת לגיל 40 אשר להישגיהם הייתה השפעה ברמה עולמית.
לאורך השנים כיהן גאלוויי במועצת המנהלים של אדי באואר, של הניו יורק טיימס, של Gateway Computer, של Urban Outfitters ושל בית הספר לעסקים של ברקלי האס. גאלוויי זכה לפרסום רב גם בזכות ההרצאות הפומביות שערך, בסגנון ההרצאות של ועידות TED, אשר נקראות "Winners & Losers" בהן הציג את תוצאות האינדקס הדיגיטלי של L2 המדרג מעל 2,500 מותגים גלובליים ברחבי העולם בתחומים שונים כולל מסחר אלקטרוני, מדיה חברתית ושיווק דיגיטלי.
גאלוויי מלמד בבית הספר למנהל עסקים באוניברסיטת ניו יורק ניהול מותגים ושיווק דיגיטלי. חלק גדול מהמחקר שלו מתמקד בארבע חברות הטכנולוגיה הגדולות (אלפאבית, אמזון, מטא וואפל), אשר אליהן הוא מתייחס כ"ארבעה" או "ארבעת הפרשים". ספרו הראשון "The Four: The Hidden DNA of Amazon, Apple, Facebook, and Google" יצא לראשונה לשווקים בשנת 2017. בספר גאלוויי מנתח את החוזקות והאסטרטגיות המיוחדות של ארבעת הגדולים, את המודלים הכלכליים החדשים שלהם, את הדורסנות הטבועה בהם, את השאיפות שלהם ואת ההשלכות הדרסטיות לעלייה שלהם איתם מתמודדים אנשים הן כחברה והן כאינדיבידואלים.
ב-28 בספטמבר 2018 Recode ו־Vox Media Podcast Network השיקו את הפודקאט השבועי "Pivot" בהנחיית גאלוויי וקארה סווישר. בפברואר 2020 השיק גאלוויי את הפודקאסט השבועי "The Prof G Show" בו הוא עונה על שאלות המאזינים בנושא עסקים, כסף וטכנולוגיה.
ב-28 בספטמבר 2021 הודיעה CNN שגאלוויי יהיה מנחה בפלטפורמת הסטרימינג שלה CNN+, אך הפלטפורמה נסגרה זמן קצר לאחר ההשקה.
בשנת 2022 זכה הניוזלטר השבועי של גאלוויי "No Mercy/No Malice" בפרס ובי.
חיים אישיים

גאלוויי נשוי בשנית לביאטה גאלוויי, יזמית נדל"ן ילידת גרמניה. לבני הזוג שני בנים.
מאז 2022 גרים הוא ומשפחתו בלונדון.